《感寓 其二十一》
明代·朱诚泳

绝代有佳人，优游在空谷。渴饮涧中泉，饥餐岩下菊。

穷居养贞白，衡门擅幽独。如何治平世，长往不肯复。

劝尔脱麻衣，为君挂朝服。山灵莫见疑，公家正悬禄。

丈夫贵雄飞，胡为自雌伏。登车早幡然，无苦恋黄犊。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。